
	בדוא"ל

	מבלי לפגוע בזכויות


						
לכבוד 
עיריית בת ים
באמצעות דוא"ל

א.ג.נ שלום רב,
				   תאונה מיום 5/3/24
				   הנפגעת: ג'נט ביטון, ת.ז. 077233914
				 	   
נתבקשתי ע"י מרשתי לפנות אל כב' ולפרט כדלקמן:

1. ביום 5.3.24, עת הלכה ברחוב הרב שאול בר, בסמוך לבניינים מספר 1, נתקלה רגלה של מרשתי במפגע בדמות שקע היוצר בור במדרכה והיא נפלה אפיים ארצה ונחבלה (להלן:"התאונה").

רצ"ב תמונת המפגע ומיקומו, מסומנים "1 - 4".

2. מרשתי אשר הייתה חבולה בראשה, בפניה וביתר חלקי גופה פנתה לקבלת טיפול רפואי במסגרת מרפאת קופת החולים כללית בבת ים, שם אובחנו שטפי דם באף, מתחת לעיניים, פצע פתוח ומדמם בשפה התחתונה וחבלות בגב, בכתפיים ובבית החזה.

3. נוכח חבלותיה וחומרת מצבה הוחלט להפנותה למיון והיא פונתה לקבלת טיפול רפואי בבית החולים וולפסון שבחולון.

4. במיון בית החולים וולפסון הוחלט לאשפזה לצורך השגחה ובירור, שם אבחנו חבלות בגשר העף ובשפה והוחלט להפנותה לביצוע בדיקת הדמיה על מנת לשלול שברים ודימום מוחי. 

5. משנשלל החשד לפגיעה מוחית שוחררה מרשתי לביתה בהמלצה להמשך מעקב רפואי, נטילת משככי כאבים, הערכה גריאטרית ומנוחה.

6. בדיקת אולטרא-סאונד שכונה לכתף שמאל הדגימה קרע מלא בגיד הסופראספינטוס ובמסגרת מעקב אורתופדי בקהילה הוחלט להפנותה לביצוע טיפולי פיזיותרפיה, נטילת תרופות לשיכוך כאב ונוגדות דלקת והמשך מעקב רפואי.

7. נוכח גילה ובשים לב לחבלותיה, כמו גם, הקושי בקבלת תורים נאלצה מרשתי לשאת בהוצאות ביצוע טיפולי פיזיותרפיה ורפואה משלימה במסגרת פרטית.

רצ"ב תעודות רפואיות, מסומנות "5 – 17".





1. אין ספק כי התאונה נגרמה עקב התרשלוכם, אשר באה לידי ביטוי במחדלים הבאים:
1. לא דאגתם להסיר את המפגע.
1. לא דאגתם לגדר את המפגע.
1. לא דאגתם להסב את תשומת לב באי המקום בדבר המפגע.
1. לא עשיתם דבר ו/או לא עשיתם די על מנת למנוע את התאונה.
1. לא דאגתם לספק לבאי המקום סביבה בטוחה.
1. נהגתם בחוסר זהירות ובחוסר אכפתיות.
1. לא נהגתם כפי שמחזיק מקרקעין סביר היה נוהג בנסיבות העניין.
1. לא נהגתם כפי שעיריה סבירה וזהירה היתה נוהגת בנסיבות דומות.
1. הפרתם את חובותיכן החקוקות בסעיפים 235, 249 (29) לפקודת העיריות (נוסח חדש).    

8. מאז התאונה ומחמת תוצאותיה סובלת מרשתי מכאבים והגבלה בתנועות כתף שמאל, מכאבים והגבלה בתנועות הצוואר, מקושי בנשימה וכאב באפה ובעצמות הפנים, היא נזקקת לקבלת טיפולים רפואיים ותזדקק להם גם בעתיד.

9. בשים לב לאופי פגיעותיה, מרשתי נאלצה לשאת בהוצאות לשימוש במוניות והסעות מיוחדות.

10. מחמת התאונה ותוצאותיה התקשתה מרשתי בניהול משק ביתה והיא נזקקה לעזרת הזולת באופן מוגבר.

11. בנסיבות המתוארות לעיל, על מנת לייתר את הצורך בניהול הליך וצירוף חוות דעת רפואיות, אהיה מוכן להמליץ בפני מרשתי על סילוק תביעתה תמורת פיצוי גלובאלי בסך 95,000 ₪ בתוספת שכ"ט עו"ד ומע"מ

12. נא עמדתכם המהירה לסילוק התביעה מחוץ לכותלי בית המשפט.


*רצ"ב יפוי כח וטופס וס"ר חתומים על ידי מרשתי.



                                                                           בכבוד רב ובב"ח,
             						             אריאל פרייברג, עו"ד   
				פרייברג רסקין עורכי דין
	
	
	Tel: 03-7412358 Fax: 077-3180983

	דרך אבא הלל 7, בית סילבר, רמת גן 5252204
	
	

	
	
	



image1.jpeg




image2.png




